# О СКРИНИНГУ РАКА ПЛУЋА

Најбољи начин да се рак плућа открије у раној фази јесте редован скрининг рака плућа.

Рак плућа је водећи узрок смрти од рака у Аустралији. Али ако се открије у раној фази, већина случајева се може успешно лечити.

Пушење дуванских цигарета је највећи фактор ризика за рак плућа.

Рак плућа је један од најчешћих облика рака у свету.

Рак плућа настаје када ћелије у плућима неконтролисано почну да се размножавају.

Скрининг функционише тако што открива рак у раној фази, пре појаве симптома, када га није тако тешко лечити или излечити.

## Шта је скрининг рака плућа?

Скрининг рака плућа укључује компјутеризовану томографију (ЦТ) са ниском дозом зрачења како би се открили рани знаци рака плућа. Скрининг је намењен особама без симптома (нпр. кашаљ који не пролази, искашљавање крви).

Скрининг рака плућа се врши ЦТ снимањем са ниском дозом зрачења ради проналажења чворића/квржица који се зову нодули. Већина нодула неће бити рак.

ЦТ снимање са ниском дозом зрачења за скрининг рака плућа је бесплатно и покрива га Medicare.

## Зашто је то важно?

Рак плућа је водећи узрок смрти од рака у Аустралији. Али ако се открије у раној фази, већина случајева се може успешно лечити.

Скрининг је намењен здравим људима који немају никакве симптоме. Скрининг вам може спасити живот.

Када рак плућа тек почиње да настаје, нема симптома. Симптоми попут искашљавања крви или необјашњивог губитка тежине могу значити да је рак плућа већ узнапредовао.

Најбоље време за лечење рака плућа је када се нодули открију у раној фази. Када се рак плућа открије у раној фази, лечење је лакше, и већина људи се опорави и врати нормалном животу.

Важно је да се тестирате, чак и ако се добро осећате.

## Да ли испуњавам услове за скрининг?

|  |
| --- |
| Симбол за старије особе  **Старости од 50 до 70 година**  И  Симбол за плућа  **Немате симптоме или знакове који указују на рак плућа** (на пример, необјашњив упоран кашаљ, искашљавање крви, отежано дисање без разлога)  И  Симбол за плућа  **Пушите дуванске цигарете или имате историју пушења цигарета** (прекинули сте у последњих 10 година)  И  Симбол календара  **Имате историју пушења дуванских цигарета од најмање 30 година** (на пример, једна паклица дневно током 30 година или 2 паклице дневно током 15 година) |

**Разговарајте са својим лекаром да бисте сазнали да ли испуњавате услове за скрининг.**

## Када треба да одем на скрининг?

Разговарајте са својим лекаром да бисте сазнали да ли испуњавате услове за учешће у програму. Ако испуњавате услове, можете се снимати сваке две године. Потребно је да вам лекар да упут за снимање. Треба да се тестирате чак и када се осећате добро.

## Шта ако имам симптоме?

Ако имате било који од ових симптома, чак и ако је ваш последњи скрининг тест показао да је код вас ризик веома мали, или сте између снимања, одмах разговарајте са својим лекаром.

* **Нов или промењен кашаљ**
* **Искашљавате крв**
* **Отежано дисање без разлога**
* **Лако се умарате**
* **Необјашњиви губитак телесне тежине**
* **Бол у грудима или рамену који не пролази**

|  |  |
| --- | --- |
| QR код за више информација о Националном програму за скрининг рака плућа.  За више информација о Националном програму за скрининг рака плућа:  [**www.health.gov.au/nlcsp**](http://www.health.gov.au/nlcsp) | За помоћ да престанете са пушењем: [**www.quit.org.au**](http://www.quit.org.au) |